02016R2374 — ET — 01.01.2017 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI DELEGEERITUD MÄÄRUS (EL) 2016/2374,

12. oktoober 2016,

millega kehtestatakse tagasiheitekava teatava põhjalähedase püügi puhul edelapiirkonna vetes







Artikkel 1

Lossimiskohustuse rakendamine

Määruse (EL) nr 1380/2013 artikli 15 lõikes 1 sätestatud lossimiskohustust kohaldatakse ICESi VIII, IX ja X alapiirkonnas ning CECAFi püügipiirkondades 34.1.1, 34.1.2, 34.2.0 käesoleva määruse lisas kindlaks määratud kalapüügi suhtes.

Artikkel 2

Ellujäämismääral põhinev erand

1. Määruse (EL) nr 1380/2013 artikli 15 lõike 4 punktis b sätestatud erandit lossimiskohustusest liikide puhul, mille kõrge ellujäämismäär on teaduslikult tõestatud, kohaldatakse ICESi VIII ja IX alapiirkonnas traalidega (püügivahendite koodid: ( 1 ) OTB, OTT, PTB, TBN, TBS, TB, OT, PT ja TX) püütud norra salehomaari (Nephrops norvegicus) suhtes.

2. Liikmesriigid, kellel on edelapiirkonna vete suhtes otsene majandamishuvi, esitavad enne 1. maid 2017 täiendava teadusliku teabe, mis toetaks lõikes 1 sätestatud erandit. Kalanduse teadus-, tehnika- ja majanduskomitee (STECF) annab esitatud teaduslikule teabele oma hinnangu 1. septembriks 2017.

Artikkel 3

Vähese tähtsusega erandid

1. Erandina määruse (EL) nr 1380/2013 artikli 15 lõikest 1 võib tagasi heita järgmised kogused:

a) euroopa merluusi (Merluccius merluccius) puhul kuni 7 % aastal 2017 ja kuni 6 % aastal 2018 selle liigi aastasest kogusaagist, mis on püütud traale ja nootasid (püügivahendite koodid: OTT, OTB, PTB, OT, PT, TBN, TBS, TX, SSC, SPR, TB, SDN, SX ja SV) kasutavate kalalaevadega ICESi VIII ja IX alapiirkonnas;

b) hariliku merikeele (Solea solea) puhul kuni 5 % selle liigi aastasest kogusaagist, mis on püütud piimtraali (püügivahendi kood: TBB) ja põhjatraale (püügivahendite koodid: OTB, OTT, PTB, TBN, TBS, TBB, OT, PT ja TX) kasutavate kalalaevadega ICESi VIIIa ja VIIIb rajoonis;

c) hariliku merikeele (Solea solea) puhul kuni 3 % selle liigi aastasest kogusaagist, mis on püütud abaraid ja nakkevõrke (püügivahendite koodid: GNS, GN, GND, GNC, GTN, GTR ja GEN) kasutavate kalalaevadega ICESi VIIIa ja VIIIb rajoonis.

2. Liikmesriigid, kellel on edelapiirkonna vete suhtes otsene majandamishuvi, esitavad komisjonile 1. maiks 2017 täiendavad andmed tagasiheite kohta ja muu asjakohase teadusliku teabe, mis toetaks lõike 1 punktis a sätestatud erandit. Kalanduse teadus-, tehnika- ja majanduskomitee (STECF) annab esitatud andmetele ja teabele oma hinnangu 1. septembriks 2017.

Artikkel 4

Lossimiskohustusega hõlmatud laevad

Liikmesriigid määravad käesoleva määruse lisas esitatud kriteeriumide alusel kindlaks laevad, mille suhtes lossimiskohustust iga konkreetse püügi puhul kohaldatakse.

Laevad, mille suhtes kohaldatakse 2016. aastal teatava püügi puhul lossimiskohustust, jäävad kõnealuse püügi puhul lossimiskohustusega hõlmatuks.

Asjaomased liikmesriigid esitavad komisjonile ja teistele liikmesriikidele enne 31. detsembrit 2016 liidu kalanduskontrolli turvalise veebisaidi kaudu iga lisas esitatud püügi kohta lõike 1 alusel kindlaks määratud laevade nimekirja. Liikmesriigid ajakohastavad neid nimekirju.

Artikkel 5

Kehtetuks tunnistamine

Delegeeritud määrus (EL) 2015/2439 tunnistatakse kehtetuks.

Artikkel 6

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Seda kohaldatakse 1. jaanuarist 2017 kuni 31. detsembrini 2018.

Artiklit 4 kohaldatakse alates käesoleva määruse jõustumise kuupäevast.

Käesolev määrus on tervikuna siduv ja vahetult kohaldatav kõikides liikmesriikides.

▼M1









LISA

Lossimiskohustusega hõlmatud kalapüük







1. Hariliku merikeele (Solea solea) püük Püügipiirkonnad Püügivahendi kood Püügivahendi kirjeldus Võrgusilma suurus Lossitavad liigid ICES VIIIa, b, d ja e rajoon OTB, OTT, PTB, TBN, TBS, TB, OT, PT, TX Kõik põhjatraalid Võrgusilma suurus 70–100 mm Hariliku merikeele kogupüük TBB Kõik piimtraalid Võrgusilma suurus 70–100 mm GNS, GN, GND, GNC, GTN, GTR, GEN Kõik abarad ja nakkevõrgud Võrgusilma suurus 100 mm või rohkem







2. Hariliku merikeele (Solea solea) ja atlandi merilesta (Pleuronectes platessa) püük Püügipiirkonnad Püügivahendi kood Püügivahendi kirjeldus Võrgusilma suurus Lossitavad liigid ICES rajoon IXa GNS, GN, GND, GNC, GTN, GTR, GEN Kõik abarad ja nakkevõrgud Võrgusilma suurus 100 mm või rohkem Hariliku merikeele ja atlandi merilesta kogupüük







3. Euroopa merluusi (Merluccius merluccius) püük Püügipiirkonnad Püügivahendi kood Püügivahendi kirjeldus Võrgusilma suurus Lossitavad liigid ICES VIIIa, b, d ja e rajoon OTT, OTB, PTB, SDN, OT, PT, TBN, TBS, TX, SSC, SPR, TB, SX, SV Kõik põhjatraalid ja noodad Võrgusilma suurus 100 mm või rohkem Euroopa merluusi kogupüük LL, LLS Kõik õngejadad Kõik GNS, GN, GND, GNC, GTN, GEN Kõik nakkevõrgud Võrgusilma suurus 100 mm või rohkem ICES rajoonid VIIIc ja IXa OTT, OTB, PTB, OT, PT, TBN, TBS, TX, SSC, SPR, TB, SDN, SX, SV Kõik põhjatraalid ja noodad Laevad, mis vastavad järgmistele kumulatiivsetele kriteeriumidele: 1. Kasutatakse võrgusilma uurust 70 mm või rohkem. 2. Lossitud euroopa merluusi üldkogus on perioodil 2014/2015 (1) rohkem kui 5 % kõikidest lossitud liikidest ja üle 5 tonni. Euroopa merluusi kogupüük GNS, GN, GND, GNC, GTN, GEN Kõik nakkevõrgud Võrgusilma suurus 80–99 mm LL, LLS Kõik õngejadad Õngekonks suurusega üle 3,85 cm +/– 1,15 cm (pikkus) ja 1,6 cm +/– 0,4 cm (laius) (1) Vaatlusperioodi ajakohastatakse järgmistel aastatel. 2018. aastal on vaatlusperioodiks aastad 2015 ja 2016 ning 2019. aastal aastad 2016 ja 2017.







4. Euroopa merikuradi (Lophiidae) püük Püügipiirkonnad Püügivahendi kood Püügivahendi kirjeldus Võrgusilma suurus Lossitavad liigid ICES VIIIa, b, d ja e rajoon GNS, GN, GND, GNC, GTN, GEN Kõik nakkevõrgud Võrgusilma suurus 200 mm või rohkem Euroopa merikuradi kogupüük ICES rajoonid VIIIc ja IXa GNS, GN, GND, GNC, GTN, GEN Kõik nakkevõrgud Võrgusilma suurus 200 mm või rohkem Euroopa merikuradi kogupüük







5. Norra salehomaari (Nephrops norvegicus) püük Püügipiirkonnad Püügivahendi kood Püügivahendi kirjeldus Võrgusilma suurus Lossitavad liigid ICES rajoonid VIIIa, b, d ja e (ainult funktsionaalse üksuse sees) OTB, OTT, PTB, TBN, TBS, TB, OT, PT, TX Kõik põhjatraalid Võrgusilma suurus 70 mm või rohkem Norra salehomaari kogupüük ICES rajoonid VIIIc ja IXa (ainult funktsionaalse üksuse sees) OTB, PTB, OTT, TBN, TBS, OT, PT, TX TB Kõik põhjatraalid Võrgusilma suurus 70 mm või rohkem Norra salehomaari kogupüük







6. Süsisaba (Aphanopus carbo) püük Püügipiirkonnad Püügivahendi kood Püügivahendi kirjeldus Võrgusilma suurus Lossitavad liigid ICES rajoonid VIIIc, IX, X ja CECAF püügipiirkond 34.1.2 LLS, DWS Süvavee põhjaõngejadad — Süsisaba kogupüük







7. Besuugo (Pagellus bogaraveo) püük Püügipiirkonnad Püügivahendi kood Püügivahendi kirjeldus Võrgusilma suurus Lossitavad liigid ICES rajoon IX LLS, DWS Süvavee põhjaõngejadad Õngekonks suurusega üle 3,95 cm (pikkus) ja 1,65 cm (laius) Besuugo kogupüük